Official Journal L 143 , 10/06/1988 P. 0026 - 0027

Finnish special edition: Chapter 15 Volume 8 P. 0089

Swedish special edition: Chapter 15 Volume 8 P. 0089



NÕUKOGU DIREKTIIV, 7. juuni 1988, millega muudetakse direktiivi 75/106/EMÜ teatud vedelike mahu järgi kinnispakkidesse villimist käsitlevate liikmesriikide õigusaktide ühtlustamise kohta (88/316/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 100a, võttes arvesse komisjoni ettepanekut, koostöös Euroopa Parlamendiga,[1] võttes arvesse majandus- ja sotsiaalkomitee arvamust[2] ning arvestades, et: pärast direktiivi 75/106/EMÜ[3] vastuvõtmist (viimati muudetud direktiiviga 85/10/EMÜ[4]) on osutunud vajalikuks teatavate selles direktiivis nimetatud vedelike nimikoguste valikute täielik ühtlustamine; direktiiv 75/106/EMÜ ei sisalda sätteid mahutite või nende kasutamise kohta; inimtarbimiseks mõeldud vedelike mahutite ringlussevõttu käsitlevaid küsimusi reguleerib direktiiv 85/339/EMÜ;[5] seetõttu on vaja tühistada direktiivi 75/106/EMÜ artikli 5 lõige 4; võimaluse korral on soovitatav tagada kinnispakkides toodete valikute täielik ühtlustamine, et luua neile läbipaistev turg, ON VASTU VÕTNUD KÄESOLEVA DIREKTIIVI: Artikkel 1 Direktiivi 75/106/EMÜ artiklit 5 muudetakse järgmiselt. 1. Lõike 2 lõppu lisatakse järgmine tekst: "... ja punktis 4 loetletud toodete osas mahtude 0,375 liitrit ja 0,75 liitrit puhul kuni 31. detsembrini 1991." 2. Lõike 3 punkt b asendatakse järgmisega: "b) III lisa punkti 1 alapunktides a ja b loetletud tooteid sisaldavaid kinnispakke võib pärast 31. detsembrit 1988 turustada ainult juhul, kui nende nimimaht on selle lisa I veerus sätestatud. III lisa punkti 2 alapunktis a loetletud tooteid sisaldavaid pakendeid võib pärast 31. detsembrit 1990 turustada ainult juhul, kui nende nimimaht on selle lisa I veerus sätestatud. III lisa punktis 4 esitatud kinnispakke võib pärast 31. detsembrit 1991 turustada ainult juhul, kui nende nimimahud on sätestatud nimetatud I veerus." 3. Lõikele 3 lisatakse punkt d: "d) Piiramata punkti b, tohib III lisa punktis 4 loetletud tooteid mahuga 0,071 liitrit turustada Iirimaal ja Ühendkuningriigis." 4. Lõige 4 jäetakse välja. Artikkel 2 1. Direktiivi 75/106/EMÜ III lisa I veergu lisatakse järgmised mahud: - punkti 1 alapunktis d: "3 - 5", - punkti 2 alapunktis a: "4,5 - 6 - 9", - punktis 4: "0,35 - 0,70 - 1,125 (*) - 4,5 - 5 (*) - 10 (*)". III lisa lõppu lisatakse järgmine allmärkus: __________ "* Eranditult kaubanduslikuks kasutamiseks mõeldud väärtused." 2. Direktiivi 75/106/EMÜ III lisa II veerus kustutatakse punktis 4 täpsustatud toodete puhul mahud "0,35" ja "0,70". Artikkel 3 Direktiivi 75/106/EMÜ artiklile 1 lisatakse järgmine lõik: "III lisa punkti 2 alapunktis a ja punktis 4 loetletud tooteid sisaldavad kinnispakid, mis on mõeldud kas lennukite, laevade ja rongide varustamiseks või müügiks tollimaksuvabades kauplustes, jäetakse käesoleva direktiivi reguleerimisalast välja." Artikkel 4 Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt 30. juunil 1988. Liikmesriigid teatavad nendest viivitamata komisjonile. Luxembourg, 7. juuni 1988 Nõukogu nimel eesistuja M. BANGEMANN [1] EÜT C 156, 15.6.1987, lk 191 ja 18. mai 1988. aasta otsus (Euroopa Ühenduste Teatajas seni avaldamata). [2] EÜT C 150, 9.6.1987, lk 4. [3] EÜT L 42, 15.2.1975, lk 1. [4] EÜT L 4, 5.1.1985, lk 20. [5] EÜT L 176, 6.7.1985, lk 18.